Odločba Komisije z dne 19/06/2019 o razglasitvi združljivosti koncentracije s skupnim trgom (Zadeva št. COMP/M.9388 - Francisco Partners Management, L.P. / Clearlake Capital Group, L.P. / Perforce Software Holdings, Inc.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/06/2019 o razglasitvi združljivosti koncentracije s skupnim trgom (Zadeva št. COMP/M.9385 - Orange S.A. / SL Bidco B.V.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/1251 z dne 15. julija 2019 o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992

text:
                  23.7.2019

                  SL

                  Uradni list Evropske unije

                  L 195/18

         SKLEP SVETA (EU) 2019/1251
         z dne 15. julija 2019
         o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Mednarodni sporazum o sladkorju iz leta 1992 (1) (v nadaljnjem besedilu: Sporazum) je bil sklenjen s Sklepom Sveta 92/580/EGS (2) in je začel veljati 1. januarja 1993. Sporazum je bil sklenjen za obdobje treh let do 31. decembra 1995 in se je od takrat redno podaljševal za nadaljnja obdobja dveh let. Sporazum je bil nazadnje podaljšan s sklepom Mednarodnega sveta za sladkor decembra 2017 in je veljaven do 31. decembra 2019.

                     (2)

                     V skladu s členom 45(2) Sporazuma lahko Mednarodni svet za sladkor podaljša Sporazum za zaporedna obdobja, vsako podaljšanje pa ne sme biti daljše od dveh let.

                     (3)

                     Mednarodni svet za sladkor bo na svojem 55. zasedanju 19. julija 2019 odločal o podaljšanju Sporazuma do 31. decembra 2021.

                     (4)

                     Pred sprejetjem odločitve o podaljšanju Sporazuma bo Mednarodni svet za sladkor na svojem 55. zasedanju glasoval tudi o predlogu Unije za spremembo Sporazuma v zvezi s pravili o finančnem prispevku v proračun Mednarodne organizacije za sladkor. Navedeni predlog je rezultat pogajanj, ki jih je izvedla Komisija v skladu s pooblastilom Sveta, da v imenu Unije začne pogajanja, kot je določeno v Sklepu Sveta (EU) 2017/2242 (3).

                     (5)

                     Morebitna zavrnitev predloga za spremembo Sporazuma bi bila v nasprotju s cilji Unije za posodobitev Sporazuma in bi s tem postavila pod vprašaj koristi podaljšanja Sporazuma.

                     (6)

                     Ustrezno je določiti stališče, ki se v imenu Unije zastopa v Mednarodnem svetu za sladkor v zvezi s podaljšanjem Sporazuma. Podaljšanje Sporazuma je v interesu Unije, če se odobri tudi sprememba Sporazuma –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v Mednarodnem svetu za sladkor, je, da se glasuje za podaljšanje Mednarodnega sporazuma o sladkorju iz leta 1992 za nadaljnje obdobje največ dveh let do 31. decembra 2021.
            Vendar pa v primeru, da Mednarodni svet za sladkor ne odobri predloga Unije za spremembo Sporazuma v zvezi s pravili o finančnem prispevku v proračun Mednarodne organizacije za sladkor, Komisija prepreči, da se soglasno sprejme odločitev o podaljšanju Mednarodnega sporazuma o sladkorju iz leta 1992, in se vzdrži nadaljnjega glasovanja o navedeni zadevi.

            Člen 2
            Ta sklep začne veljati na dan sprejetja.

            V Bruslju, 15. julija 2019

                  Za Svet

                  Predsednik

               J. LEPPÄ

            (1)  UL L 379, 23.12.1992, str. 16.

            (2)  Sklep Sveta 92/580/EGS z dne 13. novembra 1992 o podpisu in sklenitvi Mednarodnega sporazuma o sladkorju iz leta 1992 (UL L 379, 23.12.1992, str. 15).

            (3)  Sklep Sveta (EU) 2017/2242 z dne 30. novembra 2017 o pooblastilu za začetek pogajanj o spremembi Mednarodnega sporazuma o sladkorju iz leta 1992 (UL L 322, 7.12.2017, str. 29).